Etiketa schválená: 03.02.2026
Prípravok na ochranu rastlín pre profesionálnych používateľov
BETASANA SC

Selektívny postrekový postemergentný herbicíd vo forme kvapalného suspenzného koncentrátu pre riedenie vodou (SC) proti jednoročným dvojklíčnolistovým burinám v repe cukrovej a kŕmnej.
 
ÚČINNÁ  LÁTKA
	Phenmedipham
	160 g/l
(15,8% hm)
	



Látky nebezpečné pre zdravie, ktoré prispievajú ku klasifikácii prípravku:
phenmedipham CAS No.: 13684-63-4, kyselina benzénsulfónová, C10-16-alkylderiváty, zlúčeniny s 2-propánamínom CAS No.: 68584-24-7; 5-10 alkoholy, C11-14-izo-, bohaté na C13, etoxylované CAS No.: 78330-21-9; 1,2-benzisothiazol-3(2H)-one CAS No.: 2634-33-5

OZNAČENIE PRÍPRAVKU
[image: ]     [image: ]
   GHS07               GHS09

Pozor
	H317
	Môže vyvolať alergickú kožnú reakciu.

	H319
	Spôsobuje vážne podráždenie očí.

	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P261
	Zabráňte vdychovaniu prachu/dymu/plynu/hmly/pár/aerosólov.

	P264
P270
P272
	Po manipulácií starostlivo umyte ruky a tvár vlažnou vodou a mydlom. 
Pri používaní výrobku nejedzte, nepite ani nefajčite.
Je zakázané vyniesť kontaminovaný pracovný odev z pracoviska.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P302 + P352
	PRI KONTAKTE S POKOŽKOU: Umyte veľkým množstvom vody a mydla.

	P333 + P313
	Ak sa prejaví podráždenie pokožky alebo sa vytvoria vyrážky: vyhľadajte lekársku pomoc/starostlivosť.

	P305 + P351 + P338 
	Po ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P337 + P313
	Ak podráždenie očí pretrváva: vyhľadajte lekársku pomoc/starostlivosť.

	P362 + P364
	Kontaminovaný odev vyzlečte a pred ďalším použitím vyperte.

	p391
P501
	Zozbierajte uniknutý produkt.
Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH208
	Obsahuje 1,2-benzizotiazol-3(2H)-ón. Môže vyvolať alergickú reakciu.


EUH401 	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

SP1	Neznečisťujte vodu prípravkom alebo jeho obalom (Nečistite aplikačné zariadenia v blízkosti povrchových vôd. Zabráňte kontaminácii prostredníctvom odtokových kanálov z poľnohospodárskych dvorov a vozoviek).
Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo2	Pre ryby a ostatné vodné organizmy jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3    Prípravok pre včely s prijateľným rizikom pri dodržaní predpísanej dávky alebo    koncentrácie.
		
Zákaz používania prípravku v 1. ochrannom pásme zdrojov pitných vôd!
Opatrenia na ochranu zdrojov pitnej vody pre menej významné použitie: 
V 2. ochrannom pásme povrchových vôd sa použitie prípravku obmedzuje nasledovne: 
1. Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a vodnej ploche a 10 m smerom k najbližšiemu odvodňovaciemu kanálu. 
2. Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t.j. ak sú očakávané dažďové zrážky v priebehu 24 hodín.
Neaplikujte v blízkosti hladín tečúcich a stojatých vôd! Dodržujte neošetrovanú vegetačnú  ochrannú zónu! 
Uložte mimo dosahu zvierat!
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!
	
	

	Držiteľ autorizácie:
	UPL Holdings Coöperatief U.A.
Claudius Prinsenlaan 144 A, Blok A
4818 CP Breda
Holandské kráľovstvo

	

	Číslo autorizácie ÚKSÚP: 
	20-00876-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	Balenie:
	5 l, 10 l HDPE kanister

	
	


[bookmark: OLE_LINK1][bookmark: OLE_LINK2]BETASANA je obchodná známka, ktorú vlastní spoločnosť UPL Holdings Coöperatief U.A.
PÔSOBENIE  PRÍPRAVKU
BETASANA SC je selektívny postemergentný herbicíd proti jednoročným dvojklíčnolistovým burinám v repe cukrovej a kŕmnej. Obsahuje účinnú látku phenmedipham, ktorá patrí chemicky do skupiny fenylkarbamátov. Prípravok účinkuje kontaktne, účinná látka preniká cez listy vzídených burín a inhibuje asimiláciu. Zasiahnuté citlivé buriny prestávajú rásť a postupne odumierajú. Dostatočná teplota a vzdušná vlhkosť podporujú účinnosť prípravku. Účinok prípravku sa prejaví za 4-8 dní podľa poveternostných podmienok.

Spektrum herbicídnej účinnosti: 
Citlivé buriny: horčica roľná, kapsička pastierska, mrlík biely, mrlík hybridný, loboda konáristá, reďkev ohnicová, peniažtek roľný, hviezdica prostredná.
Stredne citlivé buriny: hluchavky, konopnica napuchnutá, ľuľok čierny, mak vlčí, pohánkovec ovíjavý, veroniky, fialka roľná, zemedym lekársky.
Odolné buriny: bažanka ročná, rumančekovité, láskavce, pichliač roľný, stavikrv, horčiaky, výmrv repky, lipkavec.

NÁVOD  NA  POUŽITIE
	Plodina
	Účel použitia
	Dávka/ha

	Ochranná
doba
	Poznámka

	repa cukrová 
repa kŕmna 
	dvojklíčnolistové buriny
	T1: 2,5 - 3,0 l
T2: 1,5 l
T3: 1,5 l
	AT
	DA;
max. dávka je 6 l/ha/rok



AT – ochranná doba je daná odstupom medzi termínom aplikácie a zberom

POKYNY PRE APLIKÁCIU
Dávka vody: 150-200 l/ha.
Maximálny počet aplikácií: 3× za vegetačné obdobie.
Max. dávka prípravku BETASANA  SC je 6 l/ha/rok.
BETASANA SC aplikujte postemergentne, najlepšie formou 3 následných postrekov vždy na novú vlnu burín. Dávku prípravku je potrebné voliť podľa vývojových fáz burín, vývojovej fázy repy a prípadných doplnkových partnerov. Buriny sú na prípravok najcitlivejšie v skorých vývojových fázach. BETASANA SC aplikujte vo fáze klíčnych listov až základu prvého páru pravých listov burín v dávke 2,5-3,0 l/ha bez ohľadu na vývojové štádium repy. Postrek na prerastené buriny má znížený účinok a preto je možné v havarijných prípadoch aplikáciu opakovať až do celkovej dávky 6,0 l/ha za rok. Prípravok je vhodné pre posilnenie účinnosti a jej rozšírenie na ďalšie buriny doplniť inými v SR autorizovanými prípravkami podľa ich návodu na použitie. 
Prípravok BETASANA SC odporúčame aplikovať pri teplotách do +23°C a pri nižšej intenzite slnečného svitu. Prípravok aplikujte jemnými kvapkami, aby sa čo najväčšie množstvo zachytilo na listoch burín. Ošetrujte len zdravé, mechanicky nepoškodené porasty, za bezvetria a v dobe, keď sa v nasledujúcich šiestich hodinách neočakáva dážď. 







Menej významné použitie
NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	špenát
	dvojklíčnolistové buriny
	1 – 2 l
	28 dní 
	po vzídení, v skorých vývinových fázach burín 



Pestovateľ používa prípravok na vlastné riziko, pokiaľ ide o účinnosť prípravku a jeho bezpečnosť pre plodinu! Pokusy biologickej účinnosti pre podporu menej významného použitia neboli realizované a preto účinnosť nemôže byť garantovaná! Odrodová citlivosť, rezistencia ani fytotoxicita neboli hodnotené!

POKYNY PRE APLIKÁCIU 
Dávka vody: 150-200 l/ha
Maximálny počet aplikácií: 2× za kultivačný cyklus alebo za 12 mesiacov.
Interval medzi aplikáciami: 5 dní
Maximálna dávka prípravku za kultivačný cyklus: 2 l

Prípravok aplikujte v skorých vývojových fázach burín jemnými kvapkami, aby sa čo najväčšie množstvo postrekovej kvapaliny zachytilo na listoch burín. Dvojklíčnolistové buriny sú najcitlivejšie v rastovom štádiu 2 - 4 listov (BBCH 12-14).
Ošetrujte len zdravé, mechanicky nepoškodené porasty, za bezvetria a v dobe, keď sa v nasledujúcich šiestich hodinách neočakáva dážď. 

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Prípravok BETASANA SC je pri dodržaní návodu na použitie dobre znášaný aj vo fáze vzchádzania repy. Počas horúcich dní (nad +23°C) a v prípade výrazne zníženého ozónu v atmosfére (viac ako 10%) je potrebné aplikovať herbicídy na večer po 18,00 hod. 
Nebola zistená odrodová citlivosť pri aplikácii prípravku BETASANA SC, ani na rastliny alebo rastlinné, produkty.

OPATRENIA PROTI VZNIKU REZISTENCIE 
Účinná látka prípravku BETASANA SC, phenmedipham, patrí do skupiny inhibítorov fotosyntézy na úrovni fotosystému II. Phenmedipham je používaný iba v repe a rezistencia (znížená účinnosť na citlivé buriny) nebola doposiaľ zistená. Odporúčame však dodržiavať všeobecné zásady antirezistentnej stratégie: Aplikujte herbicíd len keď je to potrebné. Herbicíd aplikujte v dávkach podľa etikety. Striedajte plodiny. Striedajte herbicídy s rozličným spôsobom účinku (podmienené striedaním plodín). Zredukujte minimalizáciu ktorá spôsobuje zvýšené zaburinenie. Aplikujte BETASANA SC len na aktívne rastúce buriny. Zabráňte zaburiňovaniu z okolitých neošetrovaných pozemkov (v súlade s dohodou ošetriť aj pozemky v blízkosti ošetreného pozemku). V prípade výskytu burín podozrivých z rezistencie použite tankmix podľa autorizovaného rozsahu použitia.


VPLYV NA ÚRODU 
Prípravok nemá negatívny vplyv na množstvo alebo kvalitu úrody ošetrovaných rastlín a ani na proces ich spracovania alebo kvalitu spracovaných výrobkov ak je používaný v súlade s pokynmi na schválenej etikete a plodina netrpí nedostatkom výživy či inými stresovými faktormi.

VPLYV NA NÁSLEDNÉ, NÁHRADNÉ A SUSEDIACE PLODINY
Priemerný polčas rozkladu účinnej látky prípravku BETASANA SC, phenmediphamu, v pôde je cca 60 dní. Nie je obmedzený výber následnej plodiny. Ako náhradnú plodinu pri zaoraní je možné vysiať akúkoľvek plodinu.
Postrek nesmie zasiahnuť susediace plodiny ani prírodné porasty.

VPLYV NA UŽITOČNÉ A INÉ NECIEĽOVÉ ORGANIZMY
Riziko vyplývajúce z použitia prípravku je pri dodržaní predpísanej dávky alebo koncentrácie pre domáce, hospodárske a voľne žijúce zvieratá, vtáky, dážďovky a iné pôdne makroorganizmy, včely a iné necieľové článkonožce prijateľné. Pre ryby a ostatné vodné živočíchy jedovatý.

PRÍPRAVA POSTREKOVEJ KVAPALINY A ZNEŠKODNENIE OBALOV
Prípravok v obale najskôr riadne homogenizujte pretrepaním alebo premiešaním. Odmerané množstvo prípravku vlejte za stáleho miešania do nádrže postrekovača naplnenej do polovice vodou a doplňte na požadovaný objem. Miešacie zariadenie ponechajte počas aplikácie zapnuté. Prázdny obal z tohto prípravku vypláchnite vodou, a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete.
Pri príprave zmesí je zakázané miešať koncentráty, prípravky vlievajte do nádrže oddelene. Najskôr rozpustite práškové prípravky, až potom vlejte tekuté. Vždy kontrolujte fyzikálnu kompatibilitu tankmixov v menšej nádobe pri správnom nariedení. Kontrolujte možnosť vzniku zrazenín v tejto vzorke po 10 min odstátia!
Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA
Pri čistení postrekovača použite nasledujúci postup:
1.	úplne vystriekajte postrekovú kvapalinu na ošetrovanom pozemku.
2.	postrekovacie zariadenie vyčistite hneď po ukončení postreku aby postreková tekutina v jednotlivých častiach zariadenia nezaschla.
3.	vyčistite filtre na sacej a tlakovej časti postrekovača a tryskové filtre. Preplachovú vodu nalejte do nádrže postrekovača.
4.	nádrž postrekovača doplňte vodou na 10% jej objemu a dôkladne premiešajte.
5.	výplachovú kvapalinu vystriekajte na ošetrovanom pozemku.
6.	krok 4 a 5 ešte raz zopakujte.
7.	skontrolujte a vyčistite filtre od prípadných nečistôt.
V prípade, že boli aplikované prípravky zo skupiny sulfomočovín, na vyčistenie postrekovača pre použitie v repe je potrebný 0,1% roztok chlórového vápna.
Pomocné nádoby a osobné ochranné pracovné prostriedky asanujte prípravkom AGROCLEAN® a opláchnite vodou.

BEZPEČNOSTNÉ OPATRENIA
Pred použitím prípravku si dôkladne prečítajte návod na použitie (etiketu prípravku). 
Príprava postrekovej kvapaliny:
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny sa neodporúča používať kontaktné šošovky.

Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a dojčiacim ženám, mladistvým a je nevhodná pre osoby trpiace alergickým ochorením.
Pracovníci vstupujúci do ošetrovaných porastov:
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb:
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 10 metrov.
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo zariadenia, ale taktiež okolia obytných domov, záhrady, pozemky vrátane prístupových ciest a pod.

Dôležité upozornenie
Pri zásahu proti požiaru použite izolačné dýchacie prístroje, pretože pri horení môže dochádzať k vzniku toxických splodín!

PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich. Pri vyplachovaní dbajte o to, aby ste chránili nezasiahnuté oko. Rýchlosť poskytnutia prvej pomoci v prípade zasiahnutia očí je pre minimalizáciu následkov rozhodujúca. Ak pretrvávajú príznaky (slzenie, červenanie, pálenie, pocit cudzieho telesa v oku a pod.) aj po vymývaní, vyhľadajte odbornú pomoc.

	[bookmark: _GoBack]Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. č. +421 (0)2 5477 4166.

SKLADOVANIE
Prípravok skladujte v uzavretých, originálnych obaloch, v uzamknutých, suchých, čistých a dobre vetrateľných skladoch, pri teplotách +5 °C až +30 C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok.
Chráňte pred mrazom a priamym slnečným svetlom.
Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

